n_a

SIKU YA FURAHA

  Siku ya furaha kwangu ilikuwa siku ya Alhamisi tulipokuwa tukisafiri.
  Tulipokuwa njiani niliwauliza wazazi wangu tunaenda wapi wakaniambia
  tunaenda kwa mbuga la wanyama. Tulipokuwa njiani tuliona wanyama wengi
  kama simba, chui, twiga, ndovu na nyani. Tulipofika katika mbuga la
  wanyama la Tsavo. Tulipoingia tuliwaona wanyama wengi. Tulipoanza
  kutembea tuliwaangalia wanyama hao. Nilikuwa nikila ndizi katika
  uwanja wa nyani, nyani wawili waliponiona nikila ndizi hiyo nyani hao
  wawili walikuja kwa kasi. Wakaninyang’anya ikiwa mkononi. Tulipoenda
  kuona simba mfanyi kazi moja alitushauri tusiwapatie simba hao chakula
  chochote.

  Tulipokuwa tukielekea katika uwanja wa twiga tulipewa chakula cha
  kuwalisha twiga hao. Adhuhuri ilipofika tulienda katika chumba cha
  kula, Tulipofika tuliagizia vyakula kama vibanzi, kuku na soda.
  Tulipomaliza kula tulienda kumalizia kuwaona wanyama hao. Tulipomaliza
  kuwaona wanyama hao, tulianza safari kwenda kumtembelea nyanya yangu.
  Tulipofika mlangoni mwake tulibisha mjukuu wake akatufungulia.
  Tulipoingia ndani ya nyumba yake alitukaribisha. Ami yangu aliponiona
  alikimbia kwa hamu na ghamu kunisalimu. Nilipoenda nje nilipata rafiki
  yangu mwingine akiwa anacheza na mbwa wake.

  Usiku ulipoingia tuliitwa katika chumba cha kulia. Tulipofika
  tuliagizwa tuoshe mikono. Tulipoketi chini chakula kililetwa
  tukakiombea tukaanza kula. Nilipomaliza nilimuambia amu yangu chakula
  hicho kilikuwa kingi na pia nimeshiba. Tulipomaliza kula tulienda
  katika chumba cha kulala, nilipoingia kitandani nililala mpaka usiku
  wa manane. Nikaota kama nimeamka ninaenda sebuleni nikawapata marafiki
  zangu na wazazi wangu wakiningoja.

  Tulipokuwa njiani tukirudi nyumbani tulienda katika duka kubwa
  iliyokuwa ikuuza vitu vingi kama njungu, peremende na vyakula vingine.
  Tulipofika nyumbani niliwapata marafiki zangu. wakicheza mchezo wa
  kandanda nilipoketi kitini nikitazama televisheni nikingoja chakula
  cha adhuhuri. Chakula hicho kilipoletwa nilikula kwa haraka.
  Nilipomaliza nilikimbia nje kwa hamu na ghamu ilinicheze na marafiki
  zangu. Usiku ulipoingia tuliagana kwaheri. Nilipoingia nyumbani
  niliagizwa niende nikaoge nilipotoka chumbani kwenda sebuleni nilipata
  chakula kiko tayari. Nilipomaliza kula nilienda nikaangalia
  televisheni mpaka saa ya kulala. Nilipoingia kitandani nilianza
  kusinzia mpaka nikalala usingizi wa pono. Na hiyo ni siku ya furaha
  kwangu.